Petrašiūnų seniūnija

Petrašiūnų seniūnija – buvęs administracinis-teritorinis vienetas Kauno miesto savivaldybės rytinėje dalyje, prie vandens jėgainės.Petrašiūnų seniūnija.  Tai buvo didžiausia Kauno miesto seniūnija pagal plotą, tačiau pati mažiausia pagal gyventojų skaičių.

Vyravo pramoniniai ir gamybiniai pastatai, veikė Kauno termofikacinė elektrinė, „Okseta“ naftos produktų terminalas. Buvo Kauno VI fortas, prekybos miestelis „Urmas“, Kauno šv. Vincento Pauliečio bažnyčia, Pažaislio bažnyčia ir Pažaislio vienuolynas, Palemono bažnyčia, Petrašiūnų bažnyčia, Petrašiūnų kapinės, Slaugos ligoninė, jachtų klubas, Palemono geležinkelio stotis. Amaliuose buvo daug kolektyvinių sodų.

 Geografija 

Seniūnija užėmė 2846 ha plotą. Ribojosi su Dainavos ir Gričiupio seniūnijos vakaruose bei Panemunės seniūnija pietvakariuose. Apėmė Petrašiūnus, Amalius, Naujasodį ir Palemoną. Nuo šiaurės rytų iki pietų seniūniją skalavo Kauno marios, Pažaislyje prie jų įrengtas paplūdimys. Buvo Pažaislio šilas, šiaurėje plytėjo Biruliškių miškas.

Per seniūniją ėjo Vilniaus–Kauno geležinkelis, nuo kurio Palemone šakojosi Palemono–Jiesios geležinkelis. Vakarinėje dalyje buvo daug pramonės įmonių, per kurias driekėsi pramoniniai geležinkeliai. Šiauriniu pakraščiu ėjo magistralė , Ateities plentas buvo rytinio Kauno aplinkkelio dalis.

 Istorija 

Seniūnija įkurta 2000 m. vasario 24 d. Kauno miesto savivaldybės tarybos nutarimu Nr. 20. 2020 m. gegužės 20 d. administracija persikėlė iš Kalantos g. 57 į T. Masiulio g. 10.Dėmesio!!! Petrašiūnų seniūnija jau persikėlė!!!  2020-05-20, Kaunas.lt (tikrinta 2021-10-31). Panaikinta 2025 m. gruodžio 1 d. prijungiant prie naujos Petrašiūnų-Gričiupio seniūnijos.Kauno miesto savivaldybės tarybos sprendimas Nr. T-572 „Dėl Kauno miesto savivaldybės administracijos filialų seniūnijų teritorijų ribų keitimo, seniūnijų sujungimo ir Žemosios Fredos seniūnijos įsteigimo“. 2025-07-08

|-
| 2001-04  || || 16 558 ||
|-
| 2011 m.  || || 14 382 ||
|-
| 2021 m.  || 28 || 12 835 ||
|}

 Seniūnai 
 Algimantas Vilkevičius, 2006 m.
 Asta Chanko, 2022 m.

 Šaltiniai 

 Nuorodos 
 Petrašiūnų seniūnijos gatvės. Kaunas21.lt

Kategorija:Kauno miesto savivaldybės seniūnijos
Kategorija:Panaikintos Lietuvos savivaldybių seniūnijos